На 13 декември 2015 г. е обявено участието на Ариза в 66-ото издание на фестивала в Санремо в категория„Шампиони“ с песента "Guardando il cielo" („Гледайки небето“), написана от Джузепе Анастази. Певицата се класира на 10-то място. Вечерта, посветена на кавърите на най-големите италиански изпълнители, тя отдава почит на Рита Павоне, като избира песента "Cuore" („Сърце“), която е част от следващия албум на Ариза.